Missatge: L'organisme ha estat modificat genèticament per destruir només les cèl·lules tumorals  EUROPA PRESSBARCELONAUna empresa creada per l'Institut Català d'Oncologia-Institut d'Investigació Biomèdica de Bellvitge (ICO-Idibell), VCN Biosciences SL, ha desenvolupat nous tractaments contra el càncer basats en virus que destrueixen selectivament les cèl·lules tumorals. Biosciencies SL té previst portar un dels seus virus a assaig clínic en pacients amb tumors de pàncrees i de cap i coll. L'empresa, fundada per Manel Cascallo, Ramon Alemany i Gabriel Capell, es dedica a la viroteràpia del càncer, que consisteix en l'administració de virus modificats genèticament per destruir únicament les cèl·lules tumorals. El virus oncolític no només elimina la cèl·lula cancerígena infectada, sinó que genera milers de còpies de si mateix que destrueixen les cèl·lules malignes veïnes. D'aquesta manera, actua com un fàrmac amb capacitat d'autoamplificació. Registrada només a la XinaLa vitoteràpia està registrada en algun territori, com la Xina. No obstant, encara està en fases experimentals en la majoria de països on s'han realitzat assajos clínics en fase II i III, alguns d'ells prometedors. Als Estats Units, s'ha provat per al tractament de molts tipus de tumors, i recentment s'han publicat estudis que mostren una bona resposta en malalts amb melanoma i un tipus de tumor cerebral que es diu glioblastoma. Projectes d'investigacióVCN Biosciences, que participa en dos projectes d'investigació Eureka de col·laboració internacional entre empreses, disposa d'una patent sobre una mutació aïllada el 2008 i que confereix una millor potència oncolítica. Aquesta tecnologia s'ha subllicenciat recentment a una empresa biotecnològica holandesa que té previst incloure-la en els seus virus. A més, està en tràmits d'aconseguir la llicència exclusiva per una segona tecnologia que permet millorar la disseminació del virus dins del tumor.

Resposta: a veure si acaba sent totalment real abans de que m'agafi a mi el cancer de pulmó/boca